**ROMÂNIA**

**JUDEȚUL BISTRIȚA – NĂSĂUD**

**CONSILIUL LOCAL AL COMUNEI FELDRU**

**HOTĂRÂRE nr. 44 din 17.08.2023**

**Privind aprobarea Actului Adițional nr. 2 la Contractul de Asociere încheiat între Județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea proiectului „Management integrat al deșeurilor în județul Bistrița-Năsăud”, la data de 10.04.2008**

Consiliul Local al comunei Feldru întrunit în ședința ordinară în prezența a 15 consilieri;

 Având în vedere :

* Adresa nr. 2443 din 16.08.2023 a ADI Deșeuri Bistrița-Năsăud;
* Referatul de aprobare al Primarului nr. 8282 din 17.08.2023;
* Raportul nr. 8283 din 17.08.2023 întocmit de Beșuțiu Gavrilă – secretarul general al comunei Feldru;
* Hotărârea nr. 16 din 28.02.2008 a Consiliului local Feldru privind asocierea în cadrul Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud;
* Contractul de Asociere încheiat între Județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea proiectului „Management integrat al deșeurilor în județul Bistrița-Năsăud”, la data de 10.04.2008, cu modificările și completările ulterioare;

- Hotărârea Consiliului Local Feldru privind aprobarea Actului adițional nr.1 la Contractul de asociere între județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea Proiectului „Management integrat al deșeurilor în județul Bistrița-Năsăud”, încheiat la data de 10.04.2008;

- Punctul 1 din Grila de evaluare tehnico-economică, transmisă la Etapa de evaluare – Evaluare tenico-financiară, înregistrată la Ministerul Investițiilor și Proiectelor Europene cu nr. 135573/11.08.2023 și la Consiliul Județean Bistrița-Năsăud cu nr.IV/18754/11.08.2023;

- Punctul 2. Condiții în etapa de implementare a proiectului din Nota privind aprobarea preliminară a Proiectului „Recipiente de colectare a deșeurilor pentru Dezvoltarea și Modernizarea Sistemului de Management Integrat al Deșeurilor din Județul Bistrița-Năsăud”, cod MySMIS 158205, înregistrată la Ministerul Investițiilor și Proiectelor Europene cu nr. 135550/11.08.2023 și la Consiliul Județean Bistrița-Năsăud cu nr.IV/18807/16.08.2023;

- prevederile art.5 alin.(2) lit.a) și art.16 alin.(3) lit.a) din Statutul actualizat al Asociaţiei de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud;

* Adresa Consiliului Județean nr. IVAa/18817/16.08.2023;
* Adresa nr. 2443 din data de 16.08.2023 a Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud.

- Nota de fundamentare nr. 25 din 16.08.2023 a Asociației de Dezvoltare Intercomunitară pentru gestionarea integrată a deșeurilor municipale în județul Bistrița-Năsăud.

- Avizul comisiei de specialitate nr. 8442 din 22.08.2023.

 **În baza prevederilor:**

- prevederile Ghidului solicitantului aferent Programului Operațional Infrastructură Mare 2014-2020 (POIM), Axa prioritară 3 - Dezvoltarea infrastructurii de mediu în condiții de management eficient al resurselor, Obiectivul Specific 3.1. Reducerea numărului depozitelor neconforme şi creşterea gradului de pregătire pentru reciclare a deşeurilor în România, aprobat prin Ordinul Ministrului Fondurilor Europene nr. 1022/2020, cu modificările și completările ulterioare;

- Art. 60, alin. (1), A lit. d) din OUG nr. 92/2021 privind regimul deşeurilor.

- Art. 8, alin. (1) și (3), lit. c) și lit. g); art. 44 alin. (1), alin. (2) lit. c) și alin. (3), din Legea nr. 51/2006, Legea serviciilor comunitare de utilități publice, republicată.

- Art. 5, alin. (1), și alin. (2), lit. g); art. 6 alin. (1) lit. b) și lit. g) și alin. (3) din Legea nr. 101/2006, Legea Serviciului de salubrizare a localităților, republicată;

- art. 7, alin. 13 din Legea nr. 52/2003 privind transparenţa decizională în administraţia publică

**În temeiul prevederilor:**

- art. 41 din Contractul de Asociere încheiat între Județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea proiectului „Management integrat al deșeurilor în județul Bistrița-Năsăud”, la data de 10.04.2008;

- art. 92 alin. (1) și (2) lit. c) și lit. f); art. 129, alin. (1), alin. (2), lit. b) și lit. e), alin. (4), lit. d) și lit. e), lit. g); alin. (9) lit. a) și c); art. 139, alin. (1) și alin. (3) lit. f) și lit. h); art. 196, alin. (1), lit. a) din Ordonanţă de Urgenţă nr. 57/2019 privind Codul administrativ.

**H O T Ă R Ă Ş T E :**

 **Art.1.** Se aprobă Actul Adițional Nr. 2 la Contractul de Asociere încheiat între Județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea proiectului „Management integrat al deșeurilor în județul Bistrița-Năsăud”, la data de 10.04.2008, în forma prevăzută în Anexa nr. 1 la prezenta Hotărâre.

**Art.2.** Se acordă mandat special domnului Țiolan Grigore în calitate de primar iar în lipsa acestuia se mandatează domnului Neamți Daniel – viceprimar reprezentant legal al Consiliului Local în Adunarea Generală a Asociaţiei de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud, să voteze pentru modificarea, prin Act adițional, a Contractului de asociere încheiat la data de 10.04.2008 între județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea Proiectului „Management integrat al deșeurilor în județul Bistrița-Năsăud”, cu modificările și completările ulterioare și să semneze, în numele consiliului local Feldru, Actul adițional nr.2, în forma prevăzută în Anexa la prezenta hotărâre.

**Art.3.** Cu ducerea la îndeplinire a prezentei hotărâri se încredinţează:

* primarul comunei Feldru.

 **Art.4.** Prezenta hotărâre se comunică:

* Instituţiei Prefectului – Judeţul Bistriţa-Năsăud
* Consiliului Județean Bistrița-Năsăud
* Asociaţiei de dezvoltare intercomunitarăpentru gestionarea integrată a deșeurilor municipale în județul Bistrița –Năsăud.
* Persoanei nominalizată la Art.2 din prezenta Hotărâre

**Art.5.** Prezenta hotărâre a fost adoptată cu 15 voturi „pentru” 0 voturi „împotrivă” 0 „abțineri” din 15 consilieri prezenţi.

 **Președinte de ședință, Contrasemnează secretar**

 **general al comunei,**

 **Neamți Daniel Beșuțiu Gavrilă**

**Nr. 44 din 23.08.2023**

**Notă de fundamentare**

**Privind aprobarea Actului Adițional nr. 2 la Contractul de Asociere încheiat între Județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea proiectului „Management integrat al deșeurilor în județul Bistrița-Năsăud”, la data de 10.04.2008**

Prin aprobarea Actului adițional nr.1 la Contractul de asociere între județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea Proiectului „Management integrat al deșeurilor în județul Bistrița-Năsăud”, încheiat la data de 10.04.2008 pentru realizarea Proiectului „Management integrat al deșeurilor în județul Bistrița-Năsăud” a fost statuat cadrul instituțional propus și aprobat pentru Proiectul „Recipiente de colectare a deșeurilor pentru Dezvoltarea și Modernizarea Sistemului de Management Integrat al Deșeurilor din Județul Bistrița-Năsăud”.

Actul adițional nr.1 la Contractul de asociere este anexă la Cererea de finanțare aferentă Proiectului „Recipiente de colectare a deșeurilor pentru Dezvoltarea și Modernizarea Sistemului de Management Integrat al Deșeurilor din Județul Bistrița-Năsăud” și în conformitate cu prevederile art. 41 al Contractului de Asociere, între județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea Proiectului „Management integrat al deșeurilor în județul Bistrița-Năsăud”, a fost aprobat și semnat de către toți membrii Asociației de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud.

După depunerea cererii de finanțare pentru Proiectul „Recipiente de colectare a deșeurilor pentru Dezvoltarea și Modernizarea Sistemului de Management Integrat al Deșeurilor din Județul Bistrița-Năsăud”, cod MySMIS 158205, în urma Solicitării de Clarificare 2, înregistrată la Ministerul Investițiilor și Proiectelor Europene cu nr. 114655/11.07.2023 și la Consiliul Județean Bistrița-Năsăud cu nr.IV/16021/11.07.2023, Consiliul Județean Bistrița-Năsăud a depus în MY SMIS în cadrul documentelor privind analiza instituțională a proiectului, draftul actului adițional nr.2 la Contractului de Asociere încheiat la data de 10.04.2008, între județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea Proiectului „Management integrat al deșeurilor în județul Bistrița-Năsăud”.

În urma evaluării tehnico-financiare a Proiectului „Recipiente de colectare a deșeurilor pentru Dezvoltarea și Modernizarea Sistemului de Management Integrat al Deșeurilor din Județul Bistrița-Năsăud” cod SMIS 158205, Ministerul Investițiilor și Proiectelor Europene a transmis Grila de evaluare tehnico-economică, nr.135573/11.08.2023, înregistrată la Consiliul Județean Bistrița-Năsăud cu nr.IV/18754/11.08.2023.

În cadrul grilei de evaluare tehnico-economică sus-menționată, la punctul 1- Evaluarea tehnico-economică pentru proiectele din categoria A, C, D și F, alineatul 2 de la Observații și justificări, se menționează:

„Pentru etapa de implementare se include următoarea condiție rezultată în urma documentelor privind analiza instituțională: În termen de 4 săptămâni de la semnarea contractului de finanțare beneficiarul proiectului va transmite actul adițional nr.2 la Contractul de asociere încheiat la data de 10.04.2008, în forma prezentată în documentația proiectului”.

De asemenea, în Nota Ministerului Investițiilor și Proiectelor Europene nr.135550/11.08.2023 privind aprobarea preliminară a proiectului „Recipiente de colectare a deșeurilor pentru Dezvoltarea și Modernizarea Sistemului de Management Integrat al Deșeurilor din Județul Bistrița-Năsăud” cod MySMIS 158205, înregistrată la Consiliul Județean Bistrița-Năsăud cu nr.IV/18807/16.08.2023, la punctul 2 se menționează:

„2. Condiții în etapa de implementare a proiectului:

În termen de maxim 4 săptămâni de la semnarea contractului de finanțare beneficiarul proiectului va transmite actul adițional nr.2 la Contractul de asociere încheiat la data de 10.04.2008, în forma prezentată în documentația proiectului”.

În conformitate cu prevederile art. 41 al Contractului de Asociere încheiat la data de 10.04.2008, între județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea Proiectului „Management integrat al deșeurilor în județul Bistrița-Năsăud”, cu modificările și completările ulterioare, Actul adițional nr.2 la Contractul de asociere trebuie aprobat și semnat de către toți membrii Asociației de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud.

Prin Actul adițional nr.2 la contractul de asociere încheiat la data de 10.04.2008, cu modificările și completările ulterioare, **se propune modificarea și completarea acestuia, fiind necesară pentru implementarea proiectului** ,,Recipiente de colectare a deșeurilor pentru Dezvoltarea și Modernizarea Sistemului de Management Integrat al Deșeurilor din județul Bistrița-Năsăud”, cod SMIS 158205, semnatarii contractului urmând să stabilească următoarele:

1. Modificarea prin act adițional a contractului de delegare a gestiunii activității de colectare separată și transport separat al deșeurilor municipale, aflat în curs de execuție la data depunerii cererii de finanțare aferente Proiectului SMID POIM, urmând să fie reglementate următoarele aspecte:
2. modificarea modalității de colectare separată a deșeurilor reciclabile menajere, în sensul înlocuirii sacilor cu recipientele achiziționate în cadrul Proiectului SMID POIM;
3. punerea la dispoziția delegatului a recipientelor achiziționate în cadrul Proiectului SMID POIM;
4. asumarea de către delegat a obligației de achitare a redevenței corespunzătoare recipientelor achiziționate în cadrul Proiectului SMID POIM și puse la dispoziția sa.
5. Modificarea art. 215 alin. (5) dela Secțiunea 4 a Capitolului IV din Contractul de asociere privind implementarea SMID Bistrița-Năsăud, care va avea următoarea formă:

„(5) Valoarea taxei de salubrizare pentru utilizatorii casnici nu poate depăși nivelul maxim stabilit prin Planul anual de evoluție a tarifelor și taxei de salubrizare, actualizat, după caz.”

1. Introducerea art. 216 la Secțiunea 4 a Capitolului IV din Contractul de asociere privind implementarea SMID Bistrița-Năsăud, care va avea următorul conținut:

„Art. 216. (1) Începând cu anul 2024, tariful pentru activitatea de colectare separată și transport separat al deșeurilor reciclabile se va modifica, având în vedere impactul pe care introducerea sistemului de garanție-returnare pentru ambalaje primare nereutilizabile îl va avea asupra cantității programate de deșeuri reciclabile, luată în calcul la fundamentarea tarifului.

(2) Începând cu anul 2024, tariful pentru activitatea de colectare separată și transport separat al biodeșeurilor se va modifica, ca urmare a corectării cantității programate de biodeșeuri, luată în calcul la fundamentarea tarifului, în conformitate cu prevederile documentației tehnico-economice aferente Proiectului SMID POIM.”

 4.Abrogarea art. 7 lit. b) din Actul adițional nr. 1/06.02.2023 la Contractul de asociere privind implementarea SMID Bistrița-Năsăud.

Proiectul de hotărâre privind aprobarea Actului adițional nr.2 la Contractul de asociere a fost adus la cunoștință publică la data de 16.08.2023 prin publicarea pe site-ul [www.adideseuribn.ro](http://www.adideseuribn.ro), la secțiunea „Transparență decizională - Proiecte de hotărâre”, persoanele sau organizațiile interesate având posibilitatea de a transmite propuneri, sugestii sau opinii până la data de 26.08.2023, conform Anunțului nr.11 din 16.08.2023.

Conform prevederilor art.7 alin. (13) din Legea nr.52/2003 privind transparenţa decizională în administraţia publică, republicată așa cum a fost modificată prinOrdonanța de urgență a Guvernului nr.16/2022 pentru modificarea art. 7 alin. (13) din Legea nr. 52/2003 privind transparenţa decizională în administraţia publică „*Prin excepţie de la prevederile alin. (2), în cazul reglementării unei situaţii urgente sau a uneia care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public, proiectele de acte normative se supun adoptării şi anterior expirării termenului prevăzut de respectivul alineat.*

Raportat la prevederile mai sus menționate, urgenţa care constă în:

- creşterea capacităţii administrative şi a oportunităţilor de dezvoltare;

- îmbunătățirea ratei de absorbţie a fondurilor europene, din cadrul actualei perioade de programare 2014 – 2020;

- ținând cont de faptul că neadoptarea acestor măsuri în regim de urgenţă şi nerezolvarea problemelor stringente, ar conduce la îngreunarea procesului decizional şi derularea procedurilor, colectivităţile locale s-ar afla în situaţia de a nu mai beneficia de accesul la servicii publice de calitate, impactul socio-economic fiind unul negativ.

 Având în vedere cele de mai sus, considerăm că se impune aprobarea în regim de urgență a Hotărârii de către Consiliile Locale/ Județene și semnarea Actului adițional nr.2 la Contractul de asociere între județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea Proiectului „Management integrat al deșeurilor în județul Bistria-Năsăud” încheiat la data de 10.04.2008, în forma prezentată în documentația proiectului.

Propunem spre aprobare, cu respectarea prevederilor art. 7, alin. (13) din Legea nr. 52/ 2003 privind transparența decizională în administrația publică și acordarea mandatului special Primarului municipiului/ orașului/ comunei, să semneze Actul adițional nr. 2 la Contractul de Asociere încheiat între Județul Bistrița-Năsăud, municipiul Bistrița, orașele și comunele din județul Bistrița-Năsăud pentru realizarea proiectului „Management integrat al deșeurilor în județul Bistrița-Năsăud”, la data de 10.04.2008,în forma cuprinsă în documentația proiectului „Recipiente de colectare a deșeurilor pentru Dezvoltarea și Modernizarea Sistemului de Management Integrat al Deșeurilor din Județul Bistrița-Năsăud”, cod MySMIS 158205.

**Director executiv**

**Cristian Marius NICULAE**